פנסילבניה גאזט

פנסילבניה גאזט (באנגלית: The Pennsylvania Gazette) היה אחד העיתונים הבולטים של ארצות הברית משנת 1728, לפני תקופת המהפכה האמריקאית, ועד 1800.

 היסטוריה 
את העיתון הוציא לאור לראשונה סמואל קיימר  בשנת 1728, בשם "The Universal Instructor in all Arts and Sciences: and Pennsylvania Gazette"; היה זה העיתון השני שפורסם בפנסילבניה. ב-2 באוקטובר 1729 קנו בנג'מין פרנקלין ויו מרדית'  את העיתון וקיצרו את שמו. הם ויתרו גם על תוכניתו הגרנדיוזית של קיימר להדפיס בתוך העיתון את ציקלופדיית צ'יימברס. פרנקלין לא רק הדפיס את העיתון, אלא גם כתב לעיתים קרובות מאמרים תחת שמות עט. עיתונו הפך במהרה לעיתון המצליח ביותר במושבות.

 ב-19 באוקטובר 1752 פרסם פרנקלין סיפור בגוף שלישי על ניסוי העפיפונים  החלוצי שלו בעיתון, מבלי להזכיר שהוא עצמו ביצע אותו.Steven Johnson (2008) The Invention of Air, p. 39 

סוחרים ואנשים פרטיים הודיעו בעיתון על משרות, סחורה למכירה וחפצים שאבדו ונמצאו; העיתון הדפיס גם חדשות מארצות אחרות. מרבית הכתבות כללו סיפורי נסיעות.Zach Hutchins, "Travel Writing, Travel Reading, and the Boundaries of Genre: Embracing the Banal in Franklin's 1747 Pennsylvania Gazette," Studies in Travel Writing 17.3 (2013):300-19.

העיתון הדפיס את איור העיתונות הראשון באמריקה, "הצטרף, או מוּת" , שאותו כתב פרנקלין עצמו. פרסום העיתון נפסק בשנת 1800, עשר שנים לאחר מותו של פרנקלין.
נטען כי הפרסום התחדש מאוחר יותר, בהוצאתו של העיתון "Saturday Evening Post", החל בשנת 1821.About the Saturday Evening Post 

כיום משמש השם "פנסילבניה גאזט" את מגזין הבוגרים הדו-חודשי של אוניברסיטת פנסילבניה, שאותה ייסד פרנקלין.

הארכיונים זמינים באינטרנט תמורת תשלום. ממוזער|"הצטרף, או מוּת"  – קריקטורה פוליטית המיוחסת לבנג'מין פרנקלין, שבה הוא מביע תמיכה באיחודן של המושבות האמריקאיות (9 במאי 1754)

 קישורים חיצוניים 

הערות שוליים

קטגוריה:עיתונים באנגלית
קטגוריה:ארצות הברית: עיתונים
קטגוריה:בנג'מין פרנקלין